

ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

NR. 53356 / 22.09.2022

**Primarul Municipiului Satu Mare, Kereskényi Gábor**

În temeiul prevederilor art. 136 alin. (1) din O.U.G.nr. 57/20019 privind Codul Administrativ, cu modificările și completările ulterioare, îmi exprim inițiativa de promovare a proiectului de hotărâre privind modificarea Anexei nr. 1 la Hotărârea Consiliului Local nr. 134/31.05.2018 privind aprobarea proiect faza DALI şi a indicatorilor tehnico-economici la obiectivul de investiţie: Modernizare infrastructură educaţională Grădiniţa nr. 29 şi Creşa Punguţa cu doi bani – Reabilitare clădire situată pe Str. 1 Decembrie 1918, nr. 15, proiect în susținerea căruia formulez următorul

**Referat de aprobare**

Contractul de finanţare nr. 4887 pentru obiectivul de investiţie “Modernizare infrastructură educaţională Grădiniţa Nr. 29 şi Creşa Punguţa cu doi bani” a fost semnat la data de 14.11.2019. Proiectul finanţat prin Programul Operaţional Regional 2014-2020, Axa Prioritară 4, Prioritatea de investiţii 4.4, apel de proiecte nr. POR/296/4/4/ se află în prezent în implementare, cu termen de finalizare 31.10.2022.

Având în vedere Ordinul MDLPA nr. 2050/30.12.2021 pentru aprobarea metodologiei în vederea punerii în aplicare a Ordonanţei Guvernului nr. 15/2021 privind reglementarea unor măsuri fiscal bugetare prin ajustarea preţurilor aferente materialelor de construcţii pentru contractele de achiziţie publică/contractele sectoriale de lucrări finanţate prin Programul Operaţional Regional 2014-2020, se impune actualizarea indicatorilor tehnico-economici pentru obiectivul de investiţie sus menţionat.

Față de cele expuse mai sus, raportat la prevederile din O.U.G. nr. 57/2019 privind Codul Administrativ, cu modificările și completările ulterioare, potrivit cărora consiliul local are atribuții privind dezvoltarea economico-socială și de mediu a municipiului,

În vederea aprobării valorii actualizate a indicatorilor tehnico-economici ai obiectivului de investiții „Modernizare infrastructură educaţională Grădiniţa nr. 29 şi Creşa Punguţa cu doi bani”, propun spre analiză și aprobare Consiliului Local al Municipiului Satu Mare proiectul de hotărâre privind modificarea Anexei nr. 1 la Hotărârea Consiliului Local nr. 134/31.05.2018 privind aprobarea proiect faza DALI şi a indicatorilor tehnico-economici la obiectivul de investiţie: Modernizare infrastructură educaţională Grădiniţa nr. 29 şi Creşa Punguţa cu doi bani – Reabilitare clădire situată pe Str. 1 Decembrie 1918, nr. 15, în forma prezentată de executiv.

INIŢIATOR:

PRIMAR

Kereskényi Gábor